arnastofnun/IGC-2024 huggingface dataset:
Þingræður haldnar á Alþingi Íslendinga

Samkvæmt 3. mgr. 3. gr. þingskapa skal fara fram kosning sex varaforseta. Það er tillaga forseta að að þessu sinni verði einungis kosnir fjórir varaforsetar. Leita þarf afbrigða frá þingsköpum um að kosning 5. og 6. varaforseta fari ekki fram að svo stöddu og skoðast þau samþykkt án atkvæðagreiðslu ef enginn hreyfir andmælum.

Ég óska varaforsetum til hamingju með kjörið og velfarnaðar í starfi. Ég vænti þess að eiga góða samvinnu við þá um fundarstörf og önnur verkefni forsætisnefndar.

Tafla með fundatíma fastanefnda verður væntanlega tilbúin á morgun. Það er ósk forseta að fastanefndir komi saman til fundar hið fyrsta til að kjósa sér formann og varaformann og eftir atvikum til að ræða störf nefndanna á þessu þingi.

Nú verður hlutað um þingsæti þingmanna. Sætaúthlutun fer þannig fram að þingmenn verða kvaddir hingað að forsetaborði með nafnakalli og þeir draga sér sæti.
Þingræður haldnar á Alþingi Íslendinga

Borist hafa svohljóðandi bréf: ,,Þar sem ég er á förum til útlanda í opinberum erindum og get því ekki sótt þingfundi næstu tvær vikur óska ég eftir því með vísan til 2. mgr. 53. gr. þingskapa að 1. varamaður á lista Sjálfstfl. í Norðurl. v., Adolf H. Berndsen, framkvæmdastjóri á Skagaströnd, taki sæti mitt á Alþingi á meðan. Virðingarfyllst, Sigríður Ingvarsdóttir, 4. þm. Norðurl. v.`` Annað bréfið hjóðar svo: ,,Þar sem ég er á förum til útlanda í opinberum erindum og get því ekki sótt þingfundi næstu tvær vikur óska ég eftir því með vísan til 2. mgr. 53. gr. þingskapa að 1. varamaður á lista Sjálfstfl. í Reykn., Helga Guðrún Jónasdóttir stjórnmálafræðingur, Kópavogi, taki sæti mitt á Alþingi á meðan. Virðingarfyllst, Árni R. Árnason, 11. þm. Reykn.`` Þriðja bréfið er svohljóðandi: ,,Þar sem ég er á förum til útlanda í opinberum erindum og get því ekki sótt þingfundi næstu tvær vikur óska ég eftir því með vísan til 2. mgr. 53. gr. þingskapa að varamaður minn, Örlygur Hnefill Jónsson lögmaður, Húsavík, taki sæti mitt á Alþingi á meðan. Virðingarfyllst, Svanfríður Jónasdóttir, 4. þm. Norðurl. e.`` Að lokum er hér bréf: ,,Þar sem ég er á förum til útlanda á vegum Alþingis og get af þeim sökum ekki sótt þingfundi á næstunni leyfi ég mér með vísan til 2. mgr. 53. gr. þingskapa að óska þess að 1. varaþm. Sjálfstfl. í Norðurl. e., Soffía Gísladóttir félagsmálastjóri, taki sæti mitt á Alþingi á meðan. Þetta er yður hér með tilkynnt, herra forseti. Halldór Blöndal, 1. þm. Norðurl e.`` Adolf H. Berndsen, Helga Guðrún Jónasdóttir, Örlygur Hnefill Jónsson og Soffía Gísladóttir hafa áður tekið sæti á Alþingi og eru boðin velkomin til starfa á ný.
Þingræður haldnar á Alþingi Íslendinga

Borist hefur svohljóðandi bréf: ,,Þar sem Katrín Fjeldsted, 14. þm. Reykv., er erlendis á vegum Alþingis og getur því ekki sótt þingfundi á næstunni óska ég eftir því með vísan til 2. mgr. 53. gr. þingskapa að 2. varamaður á lista Sjálfstfl. í Reykjavík, Stefanía Óskarsdóttir, taki sæti hennar á meðan en 1. varamaður, Vilhjálmur Þ. Vilhjálmsson borgarfulltrúi, er forfallaður. Virðingarfyllst, Sigríður A. Þórðardóttir, formaður þingflokks sjálfstæðismanna.`` Stefanía Óskarsdóttir hefur áður tekið sæti á Alþingi og er boðin velkomin til starfa.
Þingræður haldnar á Alþingi Íslendinga

Herra forseti. Að gefnu tilefni vil ég taka það fram að ég tel að innan 11. gr., sérstaklega með vísan til f-liðar greinarinnar, sé svigrúm til þess fyrir jöfnunarsjóð að taka þátt í eða styrkja sveitarafélög sem verða fyrir mikilli fólksfækkun.

Herra forseti. Ég þakka hæstv. félmrh. fyrir þessa yfirlýsingu og fagna áliti hans. Ég tek það gilt að hæstv. ráðherra hyggist þá beita því svigrúmi eða þeim lagaheimildum sem hann hefur samkvæmt þessari túlkun til að sjá til þess að í starfsreglum jöfnunarsjóðs verði þá framvegis heimild til að grípa til greiðslu slíkra framlaga þegar það á við og skynsamlega um þær reglur búið t.d. þannig að þetta verði hluti af heildartekjujöfnunaraðgerðum sjóðsins þannig að hægt verði að horfa til þess hver tekjustaða þeirra sveitarfélaga er sem lenda í slíkum áföllum. Og sé hún bágborin og þetta verði viðbótaráfall þá séu greiddar slíkar bætur. Það er held ég mikið sanngirnismál eins og margoft hefur fram komið. Í trausti þess að þetta sé fullnægjandi lausn á málinu mun ég ekki endurflytja brtt. mína og lít svo á að málið hafi fengið farsælar lyktir.
Þingræður haldnar á Alþingi Íslendinga

Herra forseti. Ég mæli fyrir till. til þál. um samþykki til frestunar á fundum Alþingis samkvæmt 1. mgr. 23. gr. stjórnarskrárinnar. Tillagan hljóðar svo: ,,Alþingi ályktar að veita samþykki til þess að fundum þingsins verði frestað frá 13. desember 2002 til 21. janúar 2003.`` Tillagan skýrir sig sjálf.

Þá er komið að lokum síðasta fundar Alþingis fyrir jólahlé. Við ljúkum nú þingstörfum 13. desember eins og starfsáætlun gerir ráð fyrir og vil ég láta í ljós sérstakar þakkir mínar til þingmanna fyrir gott samstarf á haustþinginu. Það er ánægjuefni að okkur hefur tekist þriðja árið í röð að haga þannig þinghaldi að því hefur lokið um miðjan desember. Þessi breyting hefur orðið til mikilla bóta fyrir einstaklinga og stofnanir sem þurfa að vinna eftir þeirri löggjöf sem hér er sett fyrir áramót og skiptir þá ekki síst máli að fjárlög komandi árs liggi nú fyrir í byrjun desember. Nú þegar jólahátíðin er í nánd vil ég færa alþingismönnum öllum svo og starfsfólki Alþingis bestu óskir um gleðilega og farsæla hátíð og þakka þeim samstarfið á því ári sem nú er senn á enda. Þeim sem eiga um langan veg heim að fara óska ég góðrar heimferðar og heimkomu og bið þess að við megum öll hittast heil á nýju ári. Landsmönnum öllum sendi ég mínar bestu jóla- og nýársóskir.

Herra forseti. Ég vil fyrir hönd okkar alþingismanna þakka hæstv. forseta fyrir gott samstarf á þessu haustþingi. Ég þakka forseta fyrir hlý orð í garð okkar þingmanna og vil fyrir okkar hönd óska forseta og fjölskyldu hans gleðilegra jóla og farsæls komandi árs. Þá vil ég sérstaklega þakka starfsfólki Alþingis fyrir dugnað og þolinmæði í okkar garð og óska því gleðilegra jóla. Ég bið hv. þingmenn að taka undir góðar óskir til starfsfólks Alþingis og hæstv. forseta og fjölskyldu hans með því að rísa úr sætum. --- 
            

Ég þakka hv. 13. þm. Reykv. hlý orð og góðar óskir í minn garð og fjölskyldu minnar og hv. þingmönnum fyrir að taka undir þau orð með því að rísa úr sætum. Ég endurtek þakkir mínar og innilegustu jóla- og nýársóskir til hv. þingmanna og alls starfsfólks Alþingis.

Forseti Íslands gjörir kunnugt: ,,Að ég, að tilskildu samþykki Alþingis, veiti forsætisráðherra umboð til þess að fresta fundum Alþingis, 128. löggjafarþings, frá 13. desember 2002 til 21. janúar 2003. Gjört í Reykjavík, 13. desember 2002. Ólafur Ragnar Grímsson. -------------------- Davíð Oddsson. Forsetabréf um frestun á fundum Alþingis.`` Samkvæmt þessu umboði og með vísun til samþykkis Alþingis lýsi ég hér með yfir að fundum Alþingis, 128. löggjafarþings, er frestað. Leyfi ég mér að óska hv. alþingismönnum og starfsmönnum þingsins, svo og landsmönnum öllum, gleðilegra jóla og farsæls nýárs.
Þingræður haldnar á Alþingi Íslendinga

Borist hefur svohljóðandi bréf: ,,Þar sem ég get ekki sökum læknismeðferðar sótt þingfundi í næstu tvær vikur óska ég eftir því með vísan til 2. mgr. 53. gr. þingskapa að 1. varaþingmaður á lista Sjálfstfl. í Reykjavík, Vilhjálmur Þ. Vilhjálmsson borgarfulltrúi, taki sæti mitt á Alþingi á meðan. Virðingarfyllst, Guðmundur Hallvarðsson, 8. þm. Reykv.`` Vilhjálmur Þ. Vilhjálmsson hefur áður tekið sæti á Alþingi og er boðinn velkominn til starfa á ný.

Um kl. 3.30 síðdegis fer fram umræða utan dagskrár um úrskurð ráðherra um Norðlingaölduveitu. Málshefjandi er Steingrímur J. Sigfússon. Settur umhvrh., Jón Kristjánsson, verður til andsvara. Umræðan fer fram samkvæmt 1. mgr. 50. gr. þingskapa og stendur í hálfa klukkustund.
Þingræður haldnar á Alþingi Íslendinga

Borist hafa eftirfarandi tilkynningar um stjórnir þingflokka: Þingflokkur sjálfstæðismanna: Einar K. Guðfinnsson formaður, Sigríður A. Þórðardóttir varaformaður, Drífa Hjartardóttir ritari. Þingflokkur Samfylkingarinnar: Bryndís Hlöðversdóttir formaður, Kristján L. Möller varaformaður, Ágúst Ólafur Ágústsson ritari. Þingflokkur framsóknarmanna: Hjálmar Árnason formaður, Magnús Stefánsson varaformaður, Dagný Jónsdóttir ritari. Þingflokkur Vinstri hreyfingarinnar -- græns framboðs: Ögmundur Jónasson formaður, Þuríður Backman varaformaður, Kolbrún Halldórsdóttir ritari. Þingflokkur Frjálslynda flokksins: Guðjón A. Kristjánsson formaður, Magnús Þór Hafsteinsson varaformaður, Sigurjón Þórðarson ritari.

Borist hafa eftirfarandi tilkynningar um kosningu embættismanna fastanefnda: Allsherjarnefnd: Þorgerður K. Gunnarsdóttir formaður og Jónína Bjartmarz varaformaður. Efnahags- og viðskiptanefnd: Pétur H. Blöndal formaður og Kristinn H. Gunnarsson varaformaður. Félagsmálanefnd: Hjálmar Árnason formaður og Guðlaugur Þór Þórðarson varaformaður. Fjárlaganefnd: Magnús Stefánsson formaður og Einar Oddur Kristjánsson varaformaður. Heilbrigðis- og trygginganefnd: Jónína Bjartmarz formaður og Drífa Hjartardóttir varaformaður. Iðnaðarnefnd: Kristinn H. Gunnarsson formaður og Einar Oddur Kristjánsson varaformaður. Landbúnaðarnefnd: Drífa Hjartardóttir formaður og Magnús Stefánsson varaformaður. Menntamálanefnd: Gunnar Birgisson formaður og Dagný Jónsdóttir varaformaður. Samgöngunefnd: Guðmundur Hallvarðsson formaður og Kristinn H. Gunnarsson varaformaður. Sjávarútvegsnefnd: Árni R. Árnason formaður og Kristinn H. Gunnarsson varaformaður. Umhverfisnefnd: Sigríður A. Þórðardóttir formaður og Dagný Jónsdóttir varaformaður. Utanríkismálanefnd: Sólveig Pétursdóttir formaður og Jónína Bjartmarz varaformaður.

Borist hafa eftirfarandi tilkynningar um kjör embættismanna eftirtalinna alþjóðanefnda: Íslandsdeild Alþjóðaþingmannasambandsins: Einar K. Guðfinnsson formaður og Hjálmar Árnason varaformaður. Íslandsdeild Evrópuráðsþingsins: Sólveig Pétursdóttir formaður og Kristinn H. Gunnarsson varaformaður. Íslandsdeild NATO-þingsins: Árni R. Árnason formaður og Magnús Stefánsson varaformaður. Íslandsdeild þings Öryggis- og samvinnustofnunar Evrópu: Pétur H. Blöndal formaður og Dagný Jónsdóttir varaformaður. Íslandsdeild þings Vestur-Evrópusambandsins: Bjarni Benediktsson formaður og Guðjón Hjörleifsson varaformaður. Íslandsdeild þingmannanefndar EFTA: Gunnar Birgisson formaður og Birkir J. Jónsson varaformaður. Íslandsdeild Vestnorræna ráðsins: Birgir Ármannsson formaður og Hjálmar Árnason varaformaður. Íslandsdeild Norðurlandaráðs: Jónína Bjartmarz formaður og Drífa Hjartardóttir varaformaður. Íslandsdeild þingmannaráðstefnunnar um norðurskautsmál: Sigríður A. Þórðardóttir formaður og Magnús Stefánsson varaformaður.
Þingræður haldnar á Alþingi Íslendinga

Herra forseti. Ég flyt till. til þál. um samþykki til frestunar á fundum Alþingis samkvæmt 1. mgr. 23. gr. stjórnarskrárinnar. Tillagan hljóðar svo: ,,Alþingi ályktar að veita samþykki til þess að fundum þingsins verði frestað frá 27. maí 2003 eða síðar, ef nauðsyn krefur, til septemberloka.`` Tillagan skýrir sig sjálf.

Hv. alþingismenn. Stuttu vorþingi er senn lokið. Nú við lok þinghaldsins vil ég þakka þingmönnum gott samstarf þennan tíma. Skrifstofustjóra og starfsfólki Alþingis þakka ég alla aðstoð. Ég óska þingmönnum og starfsfólki ánægjulegra sumardaga og vænti þess að við hittumst öll heil á ný er Alþingi kemur saman í haust.

Herra forseti. Þó að nú sé að ljúka óvenjustuttu þingi þá vil ég fyrir hönd okkar þingmannanna þakka hæstv. forseta Halldóri Blöndal fyrir samvinnuna á þessu vorþingi. Ég óska honum og fjölskyldu hans, þingmönnum öllum og starfsfólki Alþingis góðs sumars og þess að við hittumst öll heil að loknu sumarhléi. Ég bið hv. þingmenn að taka undir orð mín og óskir með því að rísa úr sætum. --- 
            

Ég þakka hv. þm. Þuríði Backman hlý orð í minn garð og fjölskyldu minnar og þakka hv. þingmönnum fyrir að taka undir þau orð. Ég endurtek óskir mínar til allra þingmanna og starfsliðs Alþingis.

,,Forseti Íslands gjörir kunnugt: Að ég, að tilskildu samþykki Alþingis, veiti forsætisráðherra umboð til þess að fresta fundum Alþingis, 129. löggjafarþings, frá 27. maí 2003 eða síðar, ef nauðsyn krefur, til septemberloka. Gjört í Reykjavík, 26. maí 2003. Ólafur Ragnar Grímsson. ------------------- Davíð Oddsson. Forsetabréf um frestun á fundum Alþingis.`` Samkvæmt þessu umboði og með vísan til samþykkis Alþingis lýsi ég hér með yfir því að fundum Alþingis, 129. löggjafarþings, er frestað. Ég óska hv. alþingismönnum og starfsmönnum þingsins, svo og landsmönnum öllum, allra heilla.
Þingræður haldnar á Alþingi Íslendinga

Virðulegi forseti. Mig langaði aðeins að leggja eina spurningu fyrir hæstv. forseta: Hverju sætir það að þingfundi hefur verið frestað nú í tvígang, þ.e. í 22 mínútur? Það var boðað til þingfundar kl. 13.30 og tvisvar hefur honum verið frestað. Ég spyr hæstv. forseta hverju það sæti að í tvígang hafi þurft að fresta fundi.

Herra forseti. Ég vil upplýsa að það er vegna þess að mér seinkaði og ég hef þess vegna valdið þessum töfum á þingstörfum.

Forseti vill vegna þessarar fyrirspurnar upplýsa að beiðni kom fram um að nokkrir þingmenn sem voru seinir fyrir ættu þess kost að taka þátt í þessari atkvæðagreiðslu og forseti varð við því.

Herra forseti. Þingflokkur Vinstri hreyfingarinnar -- græns framboðs greiðir atkvæði gegn þessu frv. Það gerum við að sjálfsögðu samkvæmt sannfæringu okkar eftir rækilega skoðun á frv. en ég vil vekja athygli þingsins á því að hér erum við samstiga gervallri verkalýðshreyfingunni á Íslandi sem lítur á þetta frv. sem kjaraskerðingu, sem skerðingu á lífeyrisréttindum. Verkalýðshreyfingin hefur einnig bent á að það sé óráðlegt á þenslutímum eða tímum þar sem þensla er fyrirsjáanleg í efnahagslífinu að draga úr hvata til sparnaðar. Það gerir þetta frv.

Herra forseti. Þessi ríkisstjórn hóf þingveturinn með því að lofa gríðarlegustu skattalækkunum sem nokkurn tíma hefur heyrst af. Hvernig efnir hún það? Hún efnir það með því að láta lið sitt samþykkja m.a. þetta frv. sem felur í sér kjaraskerðingu, auknar álögur sem nema 580 millj. Hún efnir það líka með því að hækka bensíngjald, með því að hækka þungaskatt og með því að lækka vaxtabætur. Þannig byrjar þessi ríkisstjórn að efna loforð sín. Hún svíkur allt það sem hún sagði um skattalækkanir. Samf. greiðir að sjálfsögðu atkvæði gegn þessu frv.

Virðulegi forseti. Við göngum núna til atkvæða um eitt af frv. ríkisstjórnarinnar sem gengur algjörlega í berhögg við þá stefnu sem ríkisstjórnarflokkarnir boðuðu í kosningabaráttunni. Hér er verið að auka álögur og taka af þær uppbætur sem lífeyrisþegar hafa fengið í gegnum tryggingagjaldið. Álögur voru einnig auknar á almenning fyrir nokkrum dögum í sambandi við bensíngjaldið og eina skattalækkunartillaga ríkisstjórnarinnar er um séreignarskatta á hátekjur. Þetta er í algjörri andstöðu við það sem ríkisstjórnin var kosin út á. Frjálsl. mun greiða atkvæði gegn þessari tillögu.
Þingræður haldnar á Alþingi Íslendinga

Herra forseti. Eðlilegast og heppilegast væri að þetta frv. verði dregið til baka á þessu stigi málsins. Hér er um að ræða lög sem byggja á þríhliða samkomulagi verkalýðshreyfingar, atvinnurekenda og ríkisvalds og í sjálfu sér stríðir þetta gegn kjarasamningum ef frv. verður að lögum. Lágmarkskrafa er að leitað verði eftir samkomulagi og samráði við verkalýðshreyfinguna um þetta frv. Í trausti þess að það verði gert, greiðum við í Vinstri hreyfingunni -- grænu framboði atkvæði með því að málið gangi til 2. umr.
Þingræður haldnar á Alþingi Íslendinga

Herra forseti. Það kom fram fyrr í umræðu hér á hinu háa þingi að hæstv. viðskrh. lýsti því yfir að þessum lögum væri ekki beint gegn samningi KB-banka og SPRON. Þar af leiðandi liggur ekkert á að samþykkja frv. sem lög. Það liggur ekkert á, við getum tekið góðan tíma. Við getum hugsanlega haldið fund í hv. efh.- og viðskn. og fengið lögfræðiálit sem nauðsynlegt er við vandaða lagasetningu. Ég segi nei við því að flýta þessu máli.

Herra forseti. Ég ætla ekki að setja á langar ræður. Ég er ekki hrifinn af því ofbeldi sem stundum tíðkast, að tefja mál með langlokum. Hins vegar bendi ég á að hið ótrúlega er að gerast að Alþingi er að setja lög gegn einum ákveðnum samningi. Það er alveg á hreinu miðað við það sem kom fram áðan að Alþingi telur nauðsynlegt að flýta þessu frv. þvílíkt að klukkan hálfellefu að kvöldi er verið að hefja 3. umr. með afbrigðum. Málið var lagt fram í gær. Þvílíkur er hraðinn. Það er sem sagt greinilegt að þessu frv. er stefnt gegn ákveðnum samningi sem gerður hefur verið í samræmi við lög og það er með ólíkindum, herra forseti, að slíkt skuli vera að gerast. Það er grundvallaratriði í réttarríkinu að fólk geti gert samninga í samræmi við gildandi lög án þess að eiga á hættu að löggjafinn komi þar inn ef honum líkar ekki niðurstaðan, taki að sér hlutverk dómsvalds og brjóti þrískiptingu ríkisvaldsins. Ég vara eindregið við þessu. Og ég ætla að vona að hv. þingmenn lendi ekki í þeirri stöðu einhvern tímann seinna á lífsleiðinni að löggjafinn eyðileggi fyrir þeim það sem þeir töldu gert í samræmi við lög og geri það refsivert eftir að þeir hafa gert eitthvað sem þeir töldu að væri í samræmi við lög. Það gæti nefnilega gerst. Réttaróvissan er algjör þegar Alþingi hegðar sér svona.

Vegna bilunar í atkvæðagreiðslukerfinu fer atkvæðagreiðslan fram með handauppréttingu.

Það er von að tölvukerfið klikki.

Ég bið hv. þingmenn sem samþykkja frumvarpið í heild að rétta upp hönd.
Þingræður haldnar á Alþingi Íslendinga

Háttvirtir alþingismenn. Senn lýkur störfum þessa þings og er það þremur vikum síðar en ætlað var samkvæmt starfsáætlun, enda hafa mörg stór mál verið til umfjöllunar á þinginu. Í sjálfu sér má alltaf búast við því að slíkar raskanir geti orðið á starfsáætlun Alþingis enda gera þingsköp ráð fyrir að þingmenn hafi verulegt svigrúm til að tjá sig um mál sem þeir telja nauðsynlegt að ræða ítarlega hér í þingsalnum. Á þessu þingi voru afgreidd sem lög 121 frumvarp og 29 þingsályktanir voru samþykktar. Sá fjöldi er ekki ósvipaður því sem er árlega á reglulegum þingum. Þetta þing sker sig þó frá öðrum þingum að því leyti að aldrei hafa prentuð þingskjöl verið fleiri. Þingskjöl eru nú orðin 1.890, um 400 fleiri en flest hafa verið. Þessa aukningu má fyrst og fremst rekja til fyrirspurna, en þeim hefur fjölgað verulega á seinustu árum. Fyrir aðeins 10 árum voru þær 278. Á þinginu fyrir seinustu kosningar voru þær orðnar 355 og nú eru þær 617. Þetta fyrirspurnaflóð er umhugsunarefni og tel ég rétt að forusta þingsins hugleiði þessa þróun á næstunni. Í þinghléi í sumar verður haldið áfram að vinna að endurbótum á Alþingishúsinu sem hafnar voru á seinasta ári. Ætlunin er að hefja framkvæmdir þegar í næstu viku. Nú við lok þinghaldsins vil ég fyrir hönd okkar forsetanna þakka þingmönnum samstarfið á þessu þingi. Skrifstofustjóra og starfsfólki Alþingis þakka ég alla aðstoð. Ég óska þingmönnum og starfsfólki og fjölskyldum þeirra gleðilegs sumars og utanbæjarmönnum óska ég góðrar heimferðar og ánægjulegrar heimkomu og vænti þess að við hittumst öll heil á ný er Alþingi kemur saman í haust.

Hæstv. forseti. Ég vil fyrir hönd alþingismanna flytja hæstv. forseta og öðrum varaforsetum þakkir fyrir samstarfið í vetur og fyrir hlý orð í okkar garð. Við höfum átt ágætt samstarf um margt á þinginu í vetur en við höfum líka tekist á þetta árið eins og reyndin hefur verið frá fornu fari. Nú er komið að því að leiðir skilji um sinn. Á kveðjustund óskum við hvert öðru velfarnaðar. Ég vil færa forseta og fjölskyldu bestu kveðjur fyrir hönd okkar alþingismanna og starfsfólki Alþingis vil ég einnig þakka fyrir góð störf, lipurð og fúslega veitta aðstoð. Bið ég þingmenn að taka undir góðar kveðjur til forseta Alþingis og fjölskyldu hans og þakkir til starfsfólks Alþingis með því að rísa úr sætum. --- 
            

Ég þakka hv. þm. Ögmundi Jónassyni fyrir hlý orð í minn garð og fjölskyldu minnar og þakka hv. þingmönnum fyrir að taka undir þau orð. Ég endurtek óskir mínar til allra þingmanna og starfsliðs Alþingis.

,,Forseti Íslands gerir kunnugt: Að ég, að tilskildu samþykki Alþingis, veiti forsætisráðherra umboð til þess að fresta fundum Alþingis, 130. löggjafarþings, frá 27. maí 2004 eða síðar, ef nauðsyn krefur, til septemberloka. Gjört að Bessastöðum, 25. maí 2004. Ólafur Ragnar Grímsson. ------------------- Davíð Oddsson. Forsetabréf um frestun á fundum Alþingis.`` Samkvæmt þessu umboði og með vísan til samþykkis Alþingis lýsi ég hér með yfir því að fundum Alþingis, 130. löggjafarþings, er frestað. Ég óska hv. alþingismönnum og starfsmönnum þingsins svo og landsmönnum öllum allra heilla.
Þingræður haldnar á Alþingi Íslendinga

Borist hefur svohljóðandi bréf, dags. 20. júlí 2004: ,,Þar sem ég er á förum til útlanda í opinberum erindum og get því ekki sótt þingfundi á næstunni óska ég eftir því, með vísan til 2. mgr. 53. gr. þingskapa, að 1. varamaður á lista Sjálfstfl. í Reykv. s., Lára Margrét Ragnarsdóttir, taki sæti mitt á Alþingi á meðan. Virðingarfyllst, Geir H. Haarde, 1. þm. Reykv. s.`` Lára Margrét Ragnarsdóttir hefur áður tekið sæti á Alþingi og er boðin velkomin til starfa á ný.
Þingræður haldnar á Alþingi Íslendinga

Herra forseti. Ég les forsetabréf um frestun á fundum Alþingis. ,,Forseti Íslands gjörir kunnugt: Að ég, að tilskildu samþykki Alþingis, veiti forsætisráðherra umboð til að fresta fundum Alþingis, 130. löggjafarþings ...`` Herra forseti. Ég biðst velvirðingar á því að ég er að lesa upp forsetabréf um frestun á fundum Alþingis, þakka ábendingu og biðst velvirðingar á þeim mistökum. En frestunartillagan er þá svona: ,,Alþingi ályktar að veita samþykki til þess að fundum þingsins verði frestað frá 22. júlí 2004 til septemberloka.`` Það þarf atkvæðagreiðslu um tillöguna. Það er greinilegt að hér er viðvaningur á ferð en ég vænti þess að mér sé það fyrirgefið í forföllum forsrh. Við óskum honum góðs bata. Það verður þá betur gert næst þegar til þess kemur. En ég vænti þess, hæstv. forseti, að þetta sé nægilegt. 
            

Nú lýkur þessum sumarfundum Alþingis sem staðið hafa frá 5. júlí til 22. júlí. Ég hygg að þegar frá líður verði þessir sumarfundir þingmönnum minnisstæðir fyrir margra hluta sakir. Aðstæður hér í þinghúsinu hafa líka verið óvenjulegar og vil ég af þeim sökum nota tækifærið til að þakka þingmönnum þolinmæði og tillitssemi við þingstörfin þessa daga. Jafnframt þakka ég starfsfólki sem sýnt hefur samviskusemi og lipurð þessa sumardaga eins og jafnan.

Herra forseti. Ég vil fyrir hönd þingmanna flytja hæstv. forseta og hæstv. varaforsetum þakkir fyrir samstarfið á þessu sumarþingi og fyrir hlý orð í garð okkar þingmanna. Þetta hefur verið um margt sérstakt þing en nú hverfa þingmenn til starfa í kjördæmum eða í langþráð frí með fjölskyldum sínum. Ég vil einnig fyrir hönd alþingismanna þakka starfsfólki Alþingis frábært samstarf og ekki síður þolinmæðina þar sem starfsaðstæður margra starfsmanna hafa verið erfiðar vegna yfirstandandi vinnu við Alþingishúsið. Síðast en ekki síst vil ég fyrir hönd okkar alþingismanna senda þeim tveimur úr okkar hópi sem ekki geta í dag tekið þátt í störfum þingsins vegna veikinda, þeim Davíð Oddssyni, hæstv. forsrh., og hv. þm. Árna Ragnari Árnasyni, okkar bestu kveðjur með óskum um góðan bata. Ég bið þingmenn að taka undir kveðjur, þakklæti og góðar óskir með því að rísa úr sætum. --- 
            

Ég þakka hv. þm. Margréti Frímannsdóttur fyrir góð orð í minn garð og varaforseta Alþingis og þakka hv. þingmönnum fyrir að taka undir þau orð. Ég tek undir góðar óskir til þeirra alþingismanna sem fjarstaddir eru og dveljast í sjúkrahúsi vegna veikinda.

Herra forseti. Ég les forsetabréf um frestun á fundum Alþingis. ,,Forseti Íslands gjörir kunnugt: Að ég, að tilskildu samþykkis Alþingis, veiti forsætisráðherra umboð til þess að fresta fundum Alþingis, 130. löggjafarþings, frá 22. júlí 2004 til septemberloka. Gjört á Bessastöðum, 22. júlí 2004. Ólafur Ragnar Grímsson. ------------------------- Halldór Ásgrímsson. Forsetabréf um frestun á fundum Alþingis.`` Samkvæmt þessu umboði og með vísan til samþykkis Alþingis lýsi ég hér með yfir því að fundum Alþingis, 130. löggjafarþings, er frestað. Ég óska hv. alþingismönnum og starfsmönnum þingsins, svo og landsmönnum öllum, allra heilla.